  Туспуктэм: Григорий Фомин Наталия Сильвестрова Россилэн азьмуртэз пиосты ожгар службае басьтон сярысь косэтэз кинюртӥз. Тулыс призыв 1-тӥ оштолэзьысен 15 пӧсьтолэзезь ортчоз. Ужкагаз Кремльлэн сайтаз шараямын. Армие тулыс ьбасьтон улсын 18-27 аресъем 147 сюрс пиос Россилэн ожгар кужымъёсаз мынозы.  Призывникъёс пӧлысь куиньмоссэ дышетскон интыосы но ожгар частьёсы келялозы. Отын соос вить толэзь ӵоже туала ожгар техникаен вырыны дышетскозы но военно-учетной специальность басьтозы. Дышетсконэз йылпумъямзы бере соосты, быгатонлыкъёссэс лыдэ басьтыса, туала ожтӥрлыкен но ожгар техникаен ужан понна войскаосы ыстозы. Армиын призывъя служить карон 12 толэзь кыстӥське.  Россиысь утиськонъя министр Сергей Шойгу пусйиз, армие басьтэм егит пиос ожгар частьёсын службазэ ортчозы, соосты нимысьтыз ожгар ужрад мынон интые уз ыстэ. Ватсалом, министр басьтон аресэз будэтыны ӵектӥз:18-27 арес интые 21-30 арес. Тегъёс: Армия Призыв Удмуртия  